<classify> Ramadhan Hassan-Dodoma Serikali imetoa kauli bungeni kuhusu mlipuko wa ugonjwa wa Dengue ambapo sasa imeamua kuwa vipimo kwa ajili ya homa hiyo vitaanza kutolewa bure kwenye vituo vya afya vya umma. Hatua hiyo imekuja kufuatia hivi karibuni, mbunge wa Viti Maalum, Amina Molle CCM kutaka bungeni apewe majibu kuhusiana na ugonjwa huo ambapo alidai kwamba Serikali imekuwa kimya. Leo Juni 21, marabaada ya kumalizika kipindi cha maswali na majibu, Waziri wa Afya, Maendeleo yaJamii, Jinsia na Watoto, Ummy Mwalimu alisimama na kutoa tamko la Serikalikuhusiana na ugonjwa huo ambapo amesema kuwa serikali imeagiza mashinekubwa sita kwa ajili ya kupulizia mbu wapevu ambazo zinatarajiwakufika mwishoni mwezi Julai. Kwa kuzingatiasheria hii Serikali ya awamu ya tano inayojali wananchi imeamua vipimo kwaajili ya Homa ya Dengue vitatolewa bure kwenye vituo vya kutolea huduma za afyavya uuma, amesema. Amesema hatuaambazo Wizara imeshachukua mpaka sasa ni pamoja na kuangamiza mazalia ya Mbu wapevuna viluwiluwi ambapo imeishanunua kiasi cha lita 60,000 za viua vidudu kutokakwenye kiwanda cha uzalishaji kilichopo Kibaha. Kati ya hizolita 11,400 zimesambazwa kwenye Halmashauri 5 za Mkoa wa Dar es salaam, Lita48,600 zinazosambazwa kwenye Halmashauri za Geita lita 8,092,Kagera lita12,308, Kigoma lita 7,616, Lindi lita 9,048 na Mtwara lita 11,536,amesema. Aidha amesemalita nyingine 36,000 zimeagizwa ambapo zitasambazwa kwenye mikoa yenye mlipukowa ugonjwa huo ikiwemo Pwani, Morogoro, Tanga na Singida.  <topic>: KITAIFA 